شه‌فه‌ق نيوز/ عادل عه‌بدولمه‌هدى سه‌رۆك ئه‌نجومه‌ن وه‌زيره‌يل سه‌رۆكايه‌تى دانيشتنيگ وه‌په‌له‌ى ئه‌نجومه‌ن ئاسايش نيشتمانى كرد دوياى ئه‌و رويداگه‌يله‌ ك له‌بان ماڵپه‌ڕه‌يل په‌يوه‌ندى كۆمه‌ڵايه‌تى له‌باره‌ى خوه‌ينيشاندانه‌يل له‌ به‌غدا و بڕيگ له‌ پاريزگايه‌يل تر ئه‌نجام ئه‌دريه‌ێد .
ئمڕوو ده‌مه‌و شه‌وه‌كى خوه‌ينيشانداينه‌يل له‌ ناوچه‌يل باكوور به‌غدا جاريگتر ده‌س وه‌پيكرد و ده‌سڵاته‌يل ئه‌منييش شماره‌يگ له‌ ريه‌يل سه‌ره‌كى له‌ناوڕاس به‌غداى بڕين.
جى باسه‌، يه‌يش له‌وه‌ختيگه‌ به‌غداو پاريزگايه‌يل تر باشوور ده‌سكرده‌ خوه‌ينيشانداين فريه‌يگ له‌وه‌ر خاسسازى و پيشكه‌شكردن خزمه‌تگوزراى و نه‌هيشتن گه‌ناته‌كارى، ك له‌و خوه‌ينيشانداينه‌يله‌ وه‌لاى كه‌مه‌و 3 كه‌س  مه‌ده‌نى كوشيان و زياتر له‌ 250 كه‌سيش زه‌خمدار بوينه‌.
